સીપીઆઇ(એમ)નું માનવું યોગ્ય જ છે કે મોદી સરકારમાં "નિયો-ઉદારવાદી મૂડીવાદી શોષણે માઝા મુકી છે અને બંધારણના ધર્મનિરપેક્ષ-લોકશાહી માળખાનું ધોવાણ થયું છે." વધુમાં ભારત યુનાઇટેડ સ્ટેટ્સ(યુએસ)ના સામ્રાજ્યવાદનું એક જુનિયર પાર્ટનર બની ગયું છે. જો કે, "ભારતમાં નિયો-ઉદારવાદી એજન્ડાનો પાયો નાખનારી" અને "યુ.એસ. સાથે વ્યૂહાત્મક ગઠબંધન કરનારી" કોંગ્રેસ પાર્ટી જ છે. આજે પણ, મુખ્ય વિરોધ પક્ષ તરીકે તે "આ નીતિઓનું સમર્થન ચાલુ રાખે છે." પરંતુ, ભાજપને હરાવવા માટે એ જ સીપીઆઇ(એમ) સંસદમાં કોંગ્રેસ પક્ષને ટેકો આપવા તૈયાર છે કે જે પક્ષ કેરળમાં યુનાઈટેડ ડેમોક્રેટિક ફ્રન્ટની આગેવાની કરે છે, જે હાલમાં સીપીઆઇ(એમ)ની આગેવાનીવાળા લેફ્ટ ડેમોક્રેટિક ફ્રન્ટના વિરોધમાં ભાજપ સાથે મેદાનમાં ઉતર્યો છે. પ્રાદેશિક પક્ષોના સંદર્ભમાં કહીએ તો તેઓ કેન્દ્રમાં ગઠબંધન સરકારોનો ભાગ બનવા માટે ભાજપ કે કોંગ્રેસ સાથે જોડાણ કરવા જે રીતે સહમત થાય છે તે રીતે "તકવાદી" છે, છતાં તે ભાજપ સાથે જોડાણ કરવા નથી માંગતો તેથી સીપીઆઇ(એમ)એ તેમને "બિનસાંપ્રદાયિક અને લોકશાહી દળો"માં સમાવ્યો છે.